2003R0246 — DA — 16.03.2005 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 246/2003

af 10. februar 2003

om vedtagelse af programmet for ad hoc-moduler for perioden 2004-2006 til brug for den stikprøveundersøgelse, som er omhandlet i Rådets forordning (EF) nr. 577/98







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af det Europæiske Fællesskab, under henvisning til Rådets forordning (EF) nr. 577/98 af 9. marts 1998 om gennemførelse af en stikprøveundersøgelse vedrørende arbejdsstyrken i Fællesskabet ( 1 ), senest ændret ved Kommissionens forordning (EF) nr. 2104/2002 ( 2 ), særlig artikel 4, stk. 2, og ud fra følgende betragtninger: (1) I overensstemmelse med forordning (EF) nr. 577/98 er det nødvendigt at specificere enkelthederne i programmet for ad hoc-modulerne for perioden 2004-2006. (2) Medlemsstaterne og Kommissionen har behov for specifikke statistiske data til at udarbejde passende foranstaltninger i forbindelse med modernisering af arbejdets tilrettelæggelse ( 3 ), forening af arbejds- og familieliv ( 4 ) og forlængelse af den erhvervsaktive alder ( 5 ). (3) De i denne forordning fastsatte foranstaltninger er i overensstemmelse med udtalelse fra Udvalget for det Statistiske Program — ud fra følgende betragtninger: UDSTEDT FØLGENDE FORORDNING:







Artikel 1

Programmet for ad hoc-moduler for perioden 2004-2006, som skal anvendes i forbindelse med stikprøveundersøgelsen af arbejdsstyrken, og som er indeholdt i bilaget, er herved vedtaget.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG

ARBEJDSSTYRKEUNDERSØGELSE

FLERÅRIGT PROGRAM MED AD HOC-MODULER

1. Arbejdets tilrettelæggelse og arbejdstidsordninger

Liste over variabler: fastlægges inden marts 2003.

Referenceperiode: andet kvartal af 2004. Medlemsstaterne kan dog levere data, som refererer til samtlige årets 52 uger, hvis delstikprøven for ad hoc-modulet udvælges på grundlag af undersøgelsesrunder.

Berørte medlemsstater og regioner: endnu ikke fastlagt.

Stikprøve: en fjerdedel af den fulde stikprøve, som er nødvendig for at opfylde kravene i artikel 3, stk. 1, i forordning (EF) nr. 577/98. Når referenceperioden omfatter samtlige 52 uger, skal stikprøven udgøre mindst 15 % af den fulde stikprøve, som er nødvendig for at opfylde kravene i artikel 3, stk. 1, i forordning (EF) nr. 577/98. Hvis enkeltpersoner anvendes som stikprøveenhed, er der ikke behov for data om andre medlemmer af husstanden.

Indberetning af resultaterne: inden 31. marts 2005.

2. Forening af arbejds- og familieliv

Liste over variabler: fastlægges inden marts 2004.

Referenceperiode: andet kvartal af 2005. Medlemsstaterne kan dog levere data, som refererer til samtlige årets 52 uger, hvis delstikprøven for ad hoc-modulet udvælges på grundlag af undersøgelsesrunder.

Berørte medlemsstater og regioner: endnu ikke fastlagt.

Stikprøve: en fjerdedel af den fulde stikprøve, som er nødvendig for at opfylde kravene i artikel 3, stk. 1, i forordning (EF) nr. 577/98. Når referenceperioden omfatter samtlige 52 uger, skal stikprøven udgøre mindst 15 % af den fulde stikprøve, som er nødvendig for at opfylde kravene i artikel 3, stk. 1, i forordning (EF) nr. 577/98. Hvis enkeltpersoner anvendes som stikprøveenhed, er der ikke behov for data om andre medlemmer af husstanden.

Indberetning af resultaterne: inden 31. marts 2006.

3. Overgang fra arbejde til pension

Liste over variabler: fastlægges inden marts 2005.

Referenceperiode: andet kvartal af 2006. Medlemsstaterne kan dog levere data, som refererer til samtlige årets 52 uger, hvis delstikprøven for ad hoc-modulet udvælges på grundlag af undersøgelsesrunder.

Berørte medlemsstater og regioner: endnu ikke fastlagt.

▼M1

Stikprøve: stikprøven til dette modul omfatter personer i aldersgruppen 50-69. Der skal indsamles oplysninger om samtlige variabler i arbejdsstyrkeundersøgelsen for den delstikprøve, der anvendes til ad hoc-modulet. Hvis stikprøveenheden er en enkeltperson, er det ikke nødvendigt med oplysninger om andre medlemmer af husstanden.

▼B

Indberetning af resultaterne: inden 31. marts 2007.